รัฐบาลไทย-ข่าวทำเนียบรัฐบาล-รมว.ยุติธรรม ลงพื้นที่ชัยภูมิเร่งแก้ไขปัญหาความเดือดร้อนประชาชน พบปัญหาเรื่องหนี้สินและที่ดิน
วันอังคารที่ 22 สิงหาคม 2560
รมว.ยุติธรรม ลงพื้นที่ชัยภูมิเร่งแก้ไขปัญหาความเดือดร้อนประชาชน พบปัญหาเรื่องหนี้สินและที่ดิน
นายสุวพันธุ์ ตันยุวรรธนะ รัฐมนตรีว่าการกระทรวงยุติธรรม นําคณะผู้บริหารกระทรวงยุติธรรม ลงพื้นที่มอบนโยบายการขับเคลื่อนนโยบายและยุทธศาสตร์กระทรวงยุติธรรมในพื้นที่ และติดตามการดําเนินงานของหน่วยงานในสังกัดกระทรวงยุติธรรมจังหวัดชัยภูมิ
เมื่อวันจันทร์ที่ ๒๑ สิงหาคม ๒๕๖๐ เวลา ๐๘.๑๕ น.
นายสุวพันธุ์ ตันยุวรรธนะ รัฐมนตรีว่าการกระทรวงยุติธรรม
นําคณะผู้บริหารกระทรวงยุติธรรม ลงพื้นที่มอบนโยบายการขับเคลื่อนนโยบายและยุทธศาสตร์กระทรวงยุติธรรมในพื้นที่
และติดตามการดําเนินงานของหน่วยงานในสังกัดกระทรวงยุติธรรมจังหวัดชัยภูมิ
ภายใต้โครงการ "ยุติธรรมสู่หมู่บ้าน นําบริการรัฐสู่ประชาชน" ครั้งที่ ๖ ประจําปีงบประมาณ พ.ศ. ๒๕๖๐
ในโอกาสนี้ รัฐมนตรีว่าการกระทรวงยุติธรรม ได้พบปะพี่น้องประชาชนและมอบเงินช่วยเหลือประชาชน
และผู้เสียหายที่ยื่นขอรับค่าตอบแทนตามพระราชบัญญัติค่าตอบแทนผู้เสียหาย และค่าทดแทน และค่าใช้จ่าย
แก่จําเลยในคดีอาญา พ.ศ. ๒๕๔๔ (และที่แก้ไขเพิ่มเติม (ฉบับที่ ๒) พ.ศ. ๒๕๕๙ จํานวน ๑๖ ราย
เป็นจํานวนเงิน ๑,๒๔๔,๘๙๕ บาท และมอบอุปกรณ์กีฬาให้กับผู้แทนโรงเรียน จํานวน ๙ โรงเรียน
ณ เทศบาลตําบลตลาดแร้ง อําเภอบ้านเขว้า จังหวัดชัยภูมิ
พร้อมทั้งกล่าวว่า นโยบายของรัฐบาลโดยการนําของพลเอก ประยุทธ์ จันทร์โอชา นายกรัฐมนตรี
ต้องการลดความเหลื่อมล้ําและทําให้ความยุติธรรมเกิดขึ้นด้วยความเสมอภาค เท่าเทียม รวดเร็ว
และทําให้งานบริการของกระทรวงยุติธรรมเกิดประโยชน์สู่ประชาชนทั้งจากต้นทาง กลางทาง และปลายทาง
อย่างกว้างขวาง ผ่านกลไกของกระทรวงยุติธรรมทั้งสํานักงานยุติธรรมจังหวัด ศูนย์ยุติธรรมชุมชน อาสาสมัคร
ภาคประชาชน และส่วนราชการต่าง ๆ ในพื้นที่ โดยเฉพาะอย่างยิ่งความร่วมมือจากประชาชน
เพื่อร่วมกันแก้ไขปัญหาความเดือดร้อนในพื้นที่ให้เกิดผลเป็นรูปธรรม พร้อมทั้งเน้นย้ําว่า
กระทรวงยุติธรรมจะลงพื้นที่จัดโครงการ "ยุติธรรมสู่หมู่บ้าน นําบริการรัฐสู่ประชาชน" ในระยะยาวและต่อเนื่อง
เพื่อขยายความยุติธรรมสู่ประชาชน ตลอดจนพร้อมที่จะช่วยเร่งแก้ไขปัญหาความเดือดร้อน
และเป็นเครื่องมือในการนําความยุติธรรมให้เข้าถึงประชาชนทุกคนในทุกพื้นที่
ทั้งนี้ ในการลงพื้นที่ดังกล่าวมีหน่วยงานในสังกัดกระทรวงยุติธรรมได้จัดนิทรรศการและออกบูธให้บริการด้านความยุติธรรม
แก่ประชาชนร่วมกับส่วนราชการในอําเภอบ้านเขว้า (อําเภอเคลื่อนที่)
เพื่อสร้างการรับรู้และเข้าใจในเรื่องช่องทางการเข้าถึงบริการด้านความยุติธรรมให้แก่ประชาชนในพื้นที่
หลังจากนั้น รัฐมนตรีว่าการกระทรวงยุติธรรม นําคณะผู้บริหารกระทรวงยุติธรรมเยี่ยมชมการดําเนินงาน
ของกองทุนหมู่บ้านคลองอุดม ตําบลตลาดแร้ง อําเภอบ้านเขว้า จังหวัดชัยภูมิ ซึ่งเป็นกองทุนหมู่บ้านและชุมชนเมือง
ที่มีการบริหารจัดการที่ดีของจังหวัดชัยภูมิ พ.ศ. ๒๕๕๖ และมีเงินหมุนเวียนให้แก่สมาชิกฯ จํานวนกว่า ๖,๔๗๕,๖๗๑ บาท
โดยรัฐมนตรีว่าการกระทรวงยุติธรรม กล่าวว่า การทํางานของกระทรวงยุติธรรมและกองทุนหมู่บ้านฯ มีวิธีการทํางานที่สอดคล้องกัน
จึงอยากให้เกิดความร่วมมือร่วมใจกันทํางาน เพื่อสร้างความสุขและทําให้ประชาชนได้รับความยุติธรรม
เพื่อลดความเหลื่อมล้ําที่เกิดขึ้นในสังคม โดยเฉพาะอย่างยิ่งการช่วยพี่น้องประชาชนที่ไม่ได้รับความเป็นธรรมในส่วนของหนี้นอกระบบ
เพราะกระทรวงยุติธรรมมีกองทุนยุติธรรม ที่จะช่วยเหลือทั้งเรื่องการประกันตัว จัดหาทนายความ และเรื่องคดีความต่าง ๆ
รวมทั้งความช่วยเหลือในกรณีที่ได้รับความเสียหายในคดีอาญา ซึ่งรัฐบาลต้องการช่วยเหลือชาวบ้านในทุกหมู่บ้านและชุมชนในทุกมิติ
เพื่อให้ประชาชนมีความสุขทั้งกาย ใจ และมีความสุขที่ได้อยู่ในสังคมที่เป็นธรรม
รวมทั้งได้ตรวจเยี่ยมศูนย์ยุติธรรมชุมชนตําบลโนนแดง อําเภอบ้านเขว้า จังหวัดชัยภูมิ ที่ได้ช่วยกันร่วมมือช่วยเหลือประชาชน
เรื่องกระบวนการยุติธรรม ทั้งความร่วมมือจากองค์การบริหารส่วนตําบล กํานันและผู้ใหญ่บ้าน
ทั้งนี้ การลงพื้นที่ที่ผ่านมาเป็นการขับเคลื่อนการอํานวยความยุติธรรมตามนโยบายรัฐบาลให้นําไปสู่การปฏิบัติและเป็นรูปธรรมมากยิ่งขึ้น
และเป็นการรับทราบปัญหาของพี่น้องประชาชนโดยตรง เพื่อนําไปสู่การออกแบบกลไกและแผนปฏิบัติการในระดับกระทรวงยุติธรรม
ส่วนกลางลงสู่ระดับพื้นที่ให้เหมาะสมและสอดคล้องกับสถานการณ์ รวมทั้งเน้นย้ําให้เกิดการขับเคลื่อนการบูรณาการ
อํานวยความยุติธรรมในพื้นที่ละทิ้งกรอบของหน่วยงาน ก้าวข้ามภาระหน้าที่เพื่อมาร่วมเป็นหนึ่งเดียวกับคําว่า "เจ้าหน้าที่รัฐหรือภาคราชการ"
และยึดถือประชาชนเป็นหลัก เพื่อแก้ปัญหาด้านความยุติธรรม โดยต้องแก้ไขทั้งด้านกฎหมายและข้อเท็จจริง
นอกจากนี้จะพัฒนางานด้านการไกล่เกลี่ยเพื่อลดความขัดแย้งข้อพิพาทและความเสียหายที่จะเกิดขึ้น
รวมทั้งสร้างการรับรู้ให้แก่ประชาชนให้เข้าถึงความยุติธรรม ด้วยการอบรมให้ความรู้ความเข้าใจด้านกฎหมาย
ที่ถือเป็นยาสามัญประจําบ้านเพื่อป้องกันการเอารัดเอาเปรียบ ปัญหาการทํานิติกรรม รวมทั้งการถูกหลอกลวง ฉ้อโกง
เพื่อแก้ปัญหาความเหลื่อมล้ําและทําให้ประชาชนสามารถเข้าถึงงานบริการ
ด้านกระบวนการยุติธรรมด้วยความสะดวก รวดเร็ว เสมอภาค และประหยัดในทุกพื้นที่